Legal Document

Category: 15

Text:
11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 519 της 7/21 Ιουλ. 1976 (ΦΕΚ Α΄ 186) Περί των καταβαλλομένων υπό πλοίων Φαρικών Τελών. Έχοντες υπ’ όψει: 1.Τας διατάξεις των άρθρων 190, 191 παρ. 3, 192, 193 παρ. 1, 194 και 273 του Κώδικος Δημοσίου Ναυτικού Δικαίου «περί φαρικών τελών», κυρωθέντος δια του Ν.Δ. 187/73 (ΦΕΚ 261 Α/3.10.73). 2.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων» (ΦΕΚ 230 Α). 3.Το από 26 Φεβρουαρίου 1976 Πρακτικόν συνεδριάσεως του Συμβουλίου Επικρατείας, προτάσει των Ημετέρων επί των Οικονομικών και Εμπορικής Ναυτιλίας Υπουργών, απεφασίσαμεν και διατάσσομεν: ΚΕΦΑΛΑΙΟΝ Α΄ ΓΕΝΙΚΑΙ ΔΙΑΤΑΞΕΙΣ Εισαγωγικαί Διατάξεις–Ορισμοί. Άρθρ.1.-1.Δια του παρόντος Π.Δ. καθορίζονται θέματα σχετιζόμενα με την υπό των πλοίων καταβολήν φαρικών τελών. 2.Κατά το παρόν Π.Δ νοείται ως: α)«ΥΕΝ» το Υπουργείον Εμπορικής Ναυτιλίας. β)«Πλοίον», παν κατά την έννοιαν του άρθρ. 3 του δια του Ν.Δ. 187/73 κυρωθέντος Κώδικος Δημοσίου Ναυτικού Δικαίου πλοίον, εφ’ όσον κινήται κυρίως ή βοηθητικώς δια μηχανής. γ)«Επιβατηγόν» το πλοίον όπερ, λόγω της διασκευής και της διαρρυθμίσεώς του, είναι ανεγνωρισμένον ως τοιούτον και προορίζεται κυρίως δια την μεταφοράν τουλάχιστον δώδεκα (12) επιβατών, δυνάμενον να μεταφέρη και εμπορεύματα. δ)«Φορτηγόν» το πλοίον όπερ, λόγω της διασκευής και της διαρρυθμίσεως του εν γένει, είναι προωρισμένον δια την μεταφοράν εμπορευμάτων, δυνάμενον να παραλαμβάνη και μέχρι δώδεκα (12) επιβάτας. ε)«Περιηγητικόν πλοίον» το πλοίον το εκτελούν προγραμματισμένον πλουν, μεταφέρον περιηγητάς επιβιβαζομένους εις τον αρχικόν λιμένα του προγραμματισμένου πλου και παρακολουθούντας το πλοίον μέχρι του τελικού λιμένους του πλου. στ)«Περιηγητής», ο δι’ αναψυχήν ή περιήγησιν ταξειδεύων δια πλοίου και ακολουθών αυτό καθ’ όλην την διάρκειαν των προγραμματισμένων περιηγητικών πλόων του. Πράξεις υποκείμεναι εις φαρικά τέλη. Άρθρον 10. Πλήρη ετήσια φαρικά τέλη πλοίων. 1.Ελληνικά και προς ελληνικά εξομοιούμενα ξένα πλοία επιτρέπεται όπως καταβάλλουν φαρικά τέλη ετησίας ισχύος, υπολογιζόμενα ως ακολούθως: α)Δια πλοία καθαράς χωρητικότητος μέχρι 1.000 κόρων, εσωτερικού μεν προς εξήκοντα εκατοστά της δρχ. (0,60), εξωτερικού δε προς δέκα δρχ. και ογδοήκοντα εκατοστά της δρχ. (10,80) κατά κόρον της καθαράς αυτών χωρητικότητος. β)Δια πλοία καθαράς χωρητικότητος ανωτέρας των 1.000 κόρων, εσωτερικού μεν προς μίαν δραχμήν και τριάκοντα οκτώ εκατοστά της δρχ. (1,38), εξωτερικού δε προς είκοσι τεσσάρας δρχ. και ογδοήκοντα τέσσαρα εκατοστά της δραχμής (24,84) δι’ έκαστον κόρον της καθαράς αυτών χωρητικότητος. 2.Η περίοδος των πλήρων ετησίων φαρικών τελών υπολογίζεται ως εν παρ. 6 του άρθρου 12 του παρόντος Π.Δ. 3.Πλοία καταβάλλοντα συμφώνως προς την παρ. 1 του παρόντος άρθρου φαρικά τέλη ετησίας ισχύος: α)Απαλάσσονται της καταβολής παντός ετέρου τοιούτου τέλους κατά την διάρκειαν της ισχύος των ετησίων φαρικών τελών. β)Υποχρεούνται εις την δωρεάν μεταφοράν της δια ταχυδρομείου διακινουμένης αλληλογραφίας της παραδιδομένης αυτοίς παρά των εν τη ημεδαπή ταχυδρομικών γραφείων, ως και παρά των εν τη αλλοδαπή Ελληνικών Προξενικών Αρχών, υπό την, δια των οικείων διατάξεων, προβλεπομένην διαδικασίαν. Τα μεταφέροντα την εν λόγω αλληλογραφίαν ευθύνονται έναντι της Ταχυδρομικής Υπηρεσίας δια την ασφάλειαν του περιεχομένου των μεταφερομένων ταχυδρομικών σάκκων, καθ’ ο μέτρον είναι αύτη υπεύθυνος έναντι των αποστολέων και των ξένων Ταχυδρομικών Υπηρεσιών βάσει των κειμένων διατάξεων. 4.Πάσα παράβασις, πλην λόγω ανωτέρας βίας, των αναλαμβανομένων υποχρεώσεων υπό πλοίων του παρόντος άρθρου συνεπάγεται την λήξιν των ισχυόντων ετησίων φαρικών τελών, άνευ επιστροφής των μη δεδουλευμένων τοιούτων, και στέρησιν του δικαιώματος της καταβολής νέων ετησίων τελών εντός της περιόδου καθ’ ην έλαβε χώραν η παράβασις των αναληφθεισών υποχρεώσεων. Άρθρον 11. Μειωμένα ετήσια τέλη πλοίων τακτικών γραμμών. 1.Ελληνικά και προς ελληνικά εξομοιούμενα ξένα πλοία, τηρούντα τακτικόν δρομολόγιον μεταξύ ελληνικών λιμένων και ενός τουλάχιστον λιμένος της κατά την παρ. 2 του άρθρου 12 δηλωθείσης γεωγραφικής περιοχής, επιτρέπεται όπως καταβάλουν μειωμένα ετήσια φαρικά τέλη ως ακολούθως: α)Πλοία καθαράς χωρητικότητος μέχρι και 1.000 κόρων, τρεις δραχμάς και εξήκοντα εκατοστά της δραχμής (3,60) κατά κόρον καθαράς χωρητικότητος. β)Πλοία καθαράς χωρητικότητος ανωτέρας των 1.000 κόρων, οκτώ δραχμάς και είκοσι οκτώ εκατοστά της δραχμής (8,28) κατά κόρον καθαράς χωρητικότητος. 2.Η διάταξις της παρ. 3 του προηγουμένου άρθρου ισχύει αναλόγως και εν προκειμένω. 3.Πάσα παράβασις, πλην ανωτέρας βίας, των αναλαμβανομένων υποχρέωσιν υπό των πλοίων του παρόντος άρθρου συνεπάγεται την λήξιν των ισχυόντων ετησίων μειωμένων φαρικών τελών, άνευ επιστροφής των μη δεδουλευμένων τοιούτων, και στέρησιν του δικαιώματος της καταβολής νέων ετησίων μειωμένων φαρικών τελών εντός της δρομολογιακής περιόδου καθ’ ην έλαβε χώραν η παράβασις των αναληφθεισών υποχρεώσεων των περί ων το παρόν άρθρον πλοίων. Άρθρον 12. Προϋποθέσεις καταβολής μειωμένων ετησίων τελών  υπό πλοίων τακτικών γραμμών. 1.Η κατά το προηγούμενον άρθρον καταβολή μειωμένων ετησίων φαρικών τελών, υπό Ελληνικού ή προς τούτο εξομοιουμένου ξένου πλοίου, εγκρίνεται δι’ αποφάσεως του αρμοδίου Διευθυντού του ΥΕΝ, εκδιδομένης κατόπιν υποβολής αιτήσεως–δηλώσεως του εφοπλιστού, πλοιοκτήτου ή εξουσιοδοτουμένου αντιπροσώπου αυτού, δι’ ης αναλαμβάνεται η δια του πλοίου τούτου εκτέλεσις των ακολούθων υποχρεώσεων: α)Η επί εν έτος ανελλιπής εκτέλεσις τακτικών κυκλικών δρομολογίων εις μίαν εκ των δρομολογιακών γραμμών μεταξύ λιμένων ημεδαπής και τοιούτων αλλοδαπής εκ των, εν τη επομένη παραγράφω αναφερομένων τοιούτων και κατά την εν αυτή καθοριζομένην συχνότητα και πυκνότητα. β)Η δωρεάν μεταφορά ταχυδρομείου υπό τους εν εδαφίω β της παρ. 3 του άρθρου 10 του παρόντος, καθοριζομένους όρους, και γ)Η καθ’ έκαστον κατάπλουν του πλοίου, εκ της αλλοδαπής εις Ελληνικόν λιμένα, υποβολή εις την Λιμενικήν Αρχήν κατάπλου αποσπάσματος ημερολογίου του πλοίου, αναφέροντος πάντας τους λιμένας προσεγγίσεώς του, εξ ου ν’ αποδεικνύηται η υπό τούτου κανονική εκτέλεσις του αναληφθέντος δρομολογίου.  (Αντί της σελ. 364,03) Σελ. 364,03(α) Τεύχος 616-Σελ. 123 Φαρικά Τέλη 20.Ε.γ.11 Το υποβαλλόμενον απόσπασμα ημερολογίου υπογράφεται δια την ακρίβειαν του περιεχομένου του υπό του πλοιάρχου του πλοίου αναγράφοντος ευκρινώς το ονοματεπώνυμόν του και θέτοντος παρ’ αυτώ την σφραγίδα του πλοίου. Η Λιμενική Αρχή δύναται εν περιπτώσει αμφιβολίας επί του ακριβούς περιεχομένου του αποσπάσματος, να ζητήση την επ’ αυτού καταχώρησιν και υπογραφήν σχετικής υπευθύνου δηλώσεως παρά παντός υποχρέου εις την καταβολήν των φαρικών τελών, αναγράφοντος ευκρινώς το ονοματεπώνυμο και την ιδιότητα αυτού και θέτοντος παρ’ αυτώ την σφραγίδα του, εφ’ όσον χρησιμοποιεί τοιαύτην. Το εν λόγω απόσπασμα δέον να θεωρήται υπό αξιωματικού της Λιμενικής Αρχής προσεγγίσεως του πλοίου ή του Προϊσταμένου αυτής δια την ακρίβειαν του περιεχομένου του, αναγράφοντος ευκρινώς το ονοματεπώνυμον και τον βαθμόν του, και επιθέτοντος την σφραγίδα της Υπηρεσίας του. Εις περίπτωσιν καθ’ ην εις τον πρώτον Ελληνικόν λιμένα κατάπλου του πλοίου εδρεύει Λιμενικός Σταθμός (Λ.Σ.) ή Υπάλληλος Λιμένος (Υ/Α), το δε πλοίον εν συνεχεία του ταξειδίου, και πριν ή αποπλεύση δια το εξωτερικόν, πρόκειται να καταπλεύση εις έτερον Ελληνικόν Λιμένα, ένθα εδρεύει Κεντρικόν Λιμεναρχείον, Λιμεναρχείον ή Υπολιμεναρχείον, το απόσπασμα ημερολογίου δύναται να προσκομίζηται εις την Λιμενικήν Αρχήν του επομένου λιμένος, ήτις ενεργεί τον έλεγχον και προβαίνει εις τας απαραιτήτους ενεργείας αντί του πρώτου λιμένος κατάπλου. δ)Ο τρόπος διενεργείας ελέγχου υπό των Λιμενικών Αρχών των αποσπασμάτων Ημερολογίου των υπό ξένην σημαίαν πλοίων, άτινα τηρούν αυτό εις αλλοδαπήν γλώσσαν, δύναται να πραγματοποιήται και επί τη βάσει εγγράφου δηλώσεως του πλοιάρχου συντεταγμένης εις την Αγγλικήν ή Γαλλικήν γλώσσαν αναφερούσης άπαντας τους λιμένας προσεγγίσεως του πλοίου, εξ ων ν’ αποδεικνύηται η υπό τούτου κανονική εκτέλεσις του ταξειδίου. Η ανωτέρω δήλωσις δέον όπως τυγχάνη θεωρημένη παρά του Προξενείου της σημαίας του πλοίου, δια την ακρίβειαν του περιεχομένου της. Εν περιπτώσει ανυπαρξίας τοιαύτης Αρχής εις τον λιμένα κατάπλου του πλοίου, η εν λόγω δήλωσις θα θεωρήται υπό του υποχρέου ναυτικού πράκτορος, αναγράφοντος ευκρινώς επ’ αυτής το ονοματεπώνυμον και την ιδιότητά του. 2.Αι δρομολογιακαί γραμμαί, η κανονική εκτέλεσις των οποίων συνεπάγεται κατά τα ανωτέρω την καταβολήν ετησίων μειωμένων φαρικών τελών, ως και η χρονική διάρκεια εκτελέσεως εκάστης, επιφυλασσομένης της ισχύος της παρ. 5 του παρόντος, καθορίζονται ως ακολούθως: α)Δια τα φορτηγά πλοία: 1)Δρομολόγια μεταξύ Ελληνικών λιμένων και τοιούτων Κρατών Μεσογείου ή Ευξείνου Πόντου, ανά τριάκοντα (30) ημέρας. 2)Δρομολόγια μεταξύ Ελληνικών λιμένων και τοιούτων Κρατών Βορείου και Δυτικής Ευρώπης, ήτοι: από Γιβραλτάρ μέχρι και των Βορείων λιμένων της Ε.Σ.Σ.Δ., περιλαμβανομένης και της Μ. Βρεταννίας, ανά ενενήκοντα (90) ημέρας. Σελ. 364,04(α) Τεύχος 616-Σελ. 124 3)Δρομολόγια μεταξύ ελληνικών λιμένων και τοιούτων Κρατών Βορείου ή Κεντρικής ή Νοτίου Αμερικής ανά εκατόν είκοσι (120) ημέρας. 4)Δρομολόγια μεταξύ Ελληνικών λιμένων και τοιούτων Κρατών Δ. Αφρικής ήτοι: από Ταγγέρης μέχρι και Νιγηρίας, ανά ενενήκοντα (90) ημέρας. 5)Δρομολόγια μεταξύ Ελληνικών λιμένων και τοιούτων Κρατών Νοτιοδυτικής και Νοτίου Αφρικής ήτοι: από Καμερούν μέχρι και Νοτιοαφρικανικής Ενώσεως ανά εκατόν είκοσι (120) ημέρας. 6)Δρομολόγια μεταξύ Ελληνικών λιμένων και τοιούτων Κρατών Ανατολικής Αφρικής, ήτοι: από Μοζαμβίκης μέχρι Σομαλίας (Ακρωτήριον Γκουαρνταφούϊ), ανά ενενήκοντα (90) ημέρας. 7)Δρομολόγια μεταξύ Ελληνικών λιμένων και τοιούτων Κρατών Ερυθράς Θαλάσσης ή Περσικού Κόπλου ανά πεντήκοντα (50) ημέρας. 8)Δρομολόγια μεταξύ Ελληνικών λιμένων και τοιούτων Κρατών Άπω Ανατολής ή Αυστραλίας, ανά εκατόν είκοσι  (120) ημέρας. β)Δια τα επιβατηγά πλοία: 1)Δρομολόγια μεταξύ Ελληνικών λιμένων και τοιούτων Κρατών Β. Αμερικής, ανά τριάκοντα εξ (36) ημέρας. 2)Δρομολόγια μεταξύ Ελληνικών λιμένων και τοιούτων Αυστραλίας, ανά εβδομήκοντα (70) ημέρας και 3)Δρομολόγια μεταξύ Ελληνικών λιμένων και τοιούτων Μεσογείου ή Ευξείνου Πόντου, ανά είκοσι (20) ημέρας. 3.Η έννοια εκάστης των, κατά την προηγουμένην παράγραφον, δρομολογιακών γραμμών υφίσταται εφ’ όσον το αναλαβόν την εκτέλεσιν ταύτην πλοίον, μεθ’ έκαστον εξ Ελληνικού λιμένος απόπλου αυτού, πραγματοποιεί προσέγγισιν εις ένα τουλάχιστον λιμένα οιουδήποτε Κράτους δρομολογιακής γραμμής. 4.Έκαστον κυκλικόν ταξείδιον άρχεται από του αρχικού κατάπλου του πλοίου εις Ελληνικόν λιμένα και λήγει κατά τον επανάπλουν αυτού εις Ελληνικόν λιμένα, μετά την εκτέλεσιν των προσεγγίσεων εις τους λιμένας του αναληφθέντος δρομολογίου. 5.Μέχρις αποκαταστάσεως λειτουργίας της διώρυγας του Σουέζ, η συχνότης των δια ταύτης υπό κανονικάς συνθήκας, διερχομένων γραμμών Ελλάδος–Ερυθράς θαλάσσης ή Περσικού Κόλπου ή Ανατολικής Αφρικής ή Άπω Ανατολής και Αυστραλίας καθορίζεται (α) δια τα φορτηγά πλοία εις εν ταξείδιον ανά εκατόν ογδοήκοντα (180) ημέρας, και (β) δια τα επιβατηγά πλοία εις εν ταξείδιον ανά εκατόν είκοσι (120) ημέρας. 6.Η ετησία δρομολογιακή περίοδος κατά το διάστημα της οποίας τα εκτελεσθέντα ταξείδια καλύπτονται υπό των καταβληθέντων μειωμένων ετησίων φαρικών τελών, άρχεται από της ημέρας υποβολής της αιτήσεως–δηλώσεως εις την Λιμενικήν Αρχήν. Η έναρξις δύναται να ανατρέχη εις την ημέραν του αρχικού κατάπλου του πλοίου εις Ελληνικόν λιμένα, εφ’ όσον η ανωτέρω δήλωσις–αίτησις ήθελεν υποβληθή προ του απόπλου του πλοίου εκ του αρχικού τούτου λιμένος κατάπλου εις Ελλάδα. 7.Τα δρομολόγια πλοίου τινός επιτρέπεται, κατόπιν προηγουμένης εγκρίσεως του Υ.Ε.Ν. παρεχομένης τη αιτήσει του ενδιαφερομένου, να εκτελεσθώσιν υφ’ ετέρου της αυτής σημαίας πλοίου, τελούντος υπό την εκμετάλλευσιν του αιτούντος, καθαράς χωρητικότητος άνω των 500 κόρων, υπό την προϋπόθεσιν ότι η υποκατάστασις δεν θα παρεμποδίζη την εκπλήρωσιν υπό του πλοίου τούτου τυχόν ιδίων αυτού συναφών υποχρεώσεων εκτελέσεως τακτικών δρομολογίων. Επιτρέπεται η εκ των υστέρων παροχή εγκρίσεως του Υ .Ε.Ν. επί γενομένης αντικαταστάσεως πλοίου υπό ετέρου σκάφους, πληρούντος τας λοιπάς ως άνω προϋποθέσεις, εφ’ όσον: α)Το υποκαθιστόν σκάφος εκτελεί την αυτήν προς το αντικαθιστώμενον πλοίον δρομολογιακήν γραμμήν, απολαμβάνον του προνομίου καταβολής μειωμένων φαρικών τελών. β)Η εκτέλεσις του δρομολογίου υπό του αντικαθιστώντος σκάφους εγένετο εντός του αυτού χρονικού διαστήματος, καθ’ ο το αντικαθιστώμενον σκάφος παρέλειψεν ή εξετέλεσεν εκπροθέσμως το οφειλόμενον ταξείδιον. 20.Ε.γ.11 Φαρικά Τέλη 8.Πλοίον αναλαβόν, κατά τ’ ανωτέρω, την εκτέλεσιν των δρομολογίων ετέρου τοιούτου, αναλαμβάνει και απάσας τας υποχρεώσεις του αντικαθισταμένου, χωρίς ν’ απολαύη του ευεργετήματος των μειωμένων τελών. 9.Ο έλεγχος εκπληρώσεως ή μη των, εκ δρομολογίων, υποχρεώσεων των πλοίων των καταβαλλόντων μειωμένα ετήσια φαρικά τέλη ενεργείται υπό της Λιμενικής Αρχής κατάπλου του πλοίου εκ του εξωτερικού, ως εν παραγρ. 1 εδάφ. γ΄ του παρόντος άρθρου ορίζεται. Εις την ανωτέρω Αρχήν κατατίθενται και τα υπό του άρθρου 18 προβλεπόμενα δικαιολογητικά, εις περίπτωσιν δεδικαιολογημένης παραβάσεως των υποχρεώσεων των πλοίων τούτων. 10.Ο τρόπος παρακολουθήσεως της εκτελέσεως των τακτικών δρομολογίων των πλοίων άτινα καταβάλλουν μειωμένα φαρικά τέλη, ως και πάσα λεπτομέρεια ή διευκρίνισις αφορώσα την καταβολήν ετησίων πλήρων ή μειωμένων φαρικών τελών, ορίζονται δι’ αποφάσεως του Αρχηγού του Λιμενικού Σώματος (Λ.Σ.). Πλοία απαλλασσόμενα φαρικών τελών. Άρθρ.13.-Της καταβολής φαρικών τελών απαλλάσσονται αι κάτωθι κατηγορίαι πλοίων: α)Τα πολεμικά πλοία και τα βοηθητικά τούτων, οιασδήποτε εθνικότητος. β)Τα ανήκοντα και απασχολούμενα εις την υπηρεσίαν του Ελληνικού Κράτους, κρατικά ή επίτακτα πλοία. γ)Τα Θαλαμηγά (πλοία αναψυχής) οιασδήποτε Εθνικότητος, εφ’ όσον αναγνωρίζονται ως τοιαύτα υπό των οικείων Κυβερνήσεων των Κρατών των οποίων την σημαίαν φέρουν. δ)Τα οιασδήποτε χωρητικότητος Ελληνικά επιβατηγά πλοία τα εκτελούντα πλόας εσωτερικού, έστω και αν ταύτα επεκτείνουν τους πλόας των εις λιμένας ομόρων της Ελλάδος Κρατών, της Ιταλίας και Κύπρου η εκτελούν εκτάκτους μεταξύ λιμένων της Μεσογείου περιηγητικούς πλόας. ε)Τα κάτω των 500 κόρων καθαράς χωρητικότητος Ελληνικά και προς ταύτα εξομοιούμενα ως προς τα φαρικά τέλη υπό ξένας σημαίας πλοία, ανεξαρτήτως των παρ’ αυτών εκτελουμένων πλόων. στ)Τα πλοία τα ανήκοντα εις το Ελληνικόν Ωκεανογραφικόν Ινστιτούτον και τους Υδροβιολογικούς Σταθμούς, ως και τα υπ’ αυτών χρησιμοποιούμενα προς ενέργειαν αλιευτικών ή επιστημονικών ερευνών πλοία. Φαρικά τέλη Ρυμουλκών – Ναυαγοσωστικών. Άρθρ.14.-1.Τα υπό Ελληνικήν σημαίαν ρυμουλκά και ναυαγοσωστικά, τα εργαζόμενα εντός λιμένων, καταβάλλουν δια φαρικά τέλη είκοσι πέντε εκατοστά της δραχμής (0,25) κατά ίππον, της ενδεικτικής δυνάμεως της προωστηρίου μηχανής αυτών, δι’ έκαστον ημερολογιακόν έτος. Τα τέλη ταύτα καταβάλλονται εντός του μηνός Ιανουαρίου εκάστου έτους. Τα κατά το προηγούμενον εδάφιον φαρικά τέλη μειούνται εις το ήμισυ δια τα τιθέμενα υπό Ελληνικήν σημαίαν εντός του δευτέρου εξαμήνου του ημερολογιακού έτους. Τα τέλη ταύτα καταβάλλονται εντός δέκα πέντε ημερών από της υψώσεως της Ελληνικής σημαίας. 2.Ρυμουλκά και ναυαγοσωστικά υπό ξένην σημαίαν εξομοιούμενα προς Ελληνικά, εργαζόμενα εν Ελλάδι, καταβάλλουν δια φαρικά τέλη τεσσαράκοντα εξ εκατοστά της δραχμής (0,46) δι’ έκαστον κόρον της ολικής αυτών χωρητικότητος. Τα τέλη ταύτα ισχύουν δια τριάκοντα ημέρας αφ’ ης ήρχισαν εργαζόμενα εν Ελλάδι και καταβάλλονται εντός της τριακονθημέρου προθεσμίας εις ην αναφέρονται. 3.Τα εν τη παραγράφω 1 και 2 του παρόντος άρθρου ρυμουλκά και ναυαγοσωστικά καταβάλλουν δι’ εκάστην εκτός λιμένος ρυμούλκησιν ναυαγίου ή κενού πλοίου ή κενών φορτηγίδων, σλεπίων, βυθοκόρων ή βοηθητικού εν γένει ναυπηγήματος ως και δια πάσαν ετέραν υποκειμένην εις φαρικά τέλη πράξιν, συναφή προς την αποστολήν των ρυμουλκών και ναυαγοσωστικών, πέραν των κατά τας παρ. 1 και 2 του παρόντος άρθρου καταβαλλομένων φαρικών τελών τεσσαράκοντα εξ εκατοστά της δραχμής (0,46) εάν αι κατά την παρούσαν παράγραφον πράξεις έλαβον χώραν εντός των όρμων ή των χωρικών υδάτων και οκτώ δραχμάς και είκοσι οκτώ εκατοστά της δραχμής (8,28) εάν αι πράξεις αύται επεξετάθησαν και εκτός των ορίων αυτών δι’ έκαστον κόρον της ολικής αυτών χωρητικότητος. Τα τέλη ταύτα καταβάλλονται εντός τριάκοντα ημερών από της ημέρας ενάρξεως της ρυμουλκήσεως ή της ενεργείας της πράξεως. (Αντί για τη σελ. 364,05(α) Σελ. 364,05(β) Τεύχος 1371 Σελ. 105 Φαρικά Τέλη 20.Ε.γ.11 4.Ελληνικά και προς Ελληνικά εξομοιούμενα ρυμουλκά και ναυαγοσωστικά καταβάλλουν φαρικά τέλη δι’ εκάστην εκτός λιμένος ρυμούλκησιν πλοίου ή φορτηγίδων ή σλεπίων ή βοηθητικού εν γένει ναυπηγήματος μεταφέροντος επιβάτας ή οιανδήποτε ποσότητα φορτίου, πέραν των καταβαλλομένων κατά τας παραγρ. 1, 2 και 3 του παρόντος άρθρου, τεσσαράκοντα εξ εκατοστά της δραχμής (0,46) εφ’ όσον η ρυμούλκησις εγένετο εντός των όρμων και των χωρικών υδάτων, και οκτώ δραχμάς και είκοσι οκτώ εκατοστά της δραχμής (8,28), εφ’ όσον η ρυμούλκησις επεκτείνεται εκτός των ορίων αυτών, δι’ έκαστον κόρον καθαράς χωρητικότητος του ρυμουλκουμένου. Τα τέλη ταύτα καταβάλλονται εντός τριάκοντα ημερών από της ημέρας ενάρξεως της ρυμουλκήσεως. Φαρικά τέλη πλοίων υπό ξένας σημαίας. Άρθρ.15.-1.Πλοία υπό ξένας σημαίας, περιλαμβανομένων και των ρυμουλκών και ναυαγοσωστικών, εξομοιούνται προς τα Ελληνικά ως προς τα φαρικά τέλη α)εφ’ όσον υφίσταται συνθήκη ή διμερής σύμβασις μεταξύ Ελλάδος και του Κράτους του οποίου την σημαίαν φέρουν ταύτα, προβλέπουσα περί της εξομοιώσεως ή β)εν ανυπαρξία τοιούτων συμφωνιών, εφ’ όσον έχουν εξομοιωθή, ως πρός την καταβολήν των φαρικών τελών, προς Ελληνικά δια Π.Δ., συμφώνως προς την παραγρ. 2 του άρθρου 191 του Κώδικος Δημοσίου Ναυτικού Δικαίου, κυρωθέντος δια του Ν.Δ. 187/73. 2.Υπό ξένην σημαίαν πλοία, περιλαμβανομένων και των ρυμουλκών και ναυαγοσωστικών μη εξομοιούμενα προς τα Ελληνικά, καταβάλλουν διπλάσια φαρικά τέλη των εις άρθρα 8 και 9 και εις παραγρ. 2, 3 και 4 του άρθρου 14 καθοριζομένων ανεξαρτήτως χωρητικότητος, μη αναγνωριζομένου εις αυτά δικαιώματος καταβολής φαρικών τελών επί τη βάσει ετέρας διατάξεως. 3.Τα καταβαλλόμενα υπό των εν τη προηγουμένη παραγράφω πλοίων τέλη, εις οιονδήποτε και αν ανέρχωνται ποσόν, ισχύουν αποκλειστικώς και μόνον δια τον λιμένα δι’ ον εβεβαιώθησαν και δια τας εις αυτόν ενεργηθείσας εμπορικάς πράξεις. 4.Τα κατά την παραγρ. 2 του παρόντος τέλη δια τα πλοία εκάστης ξένης χώρας ισχύουν υπό τον όρον ότι τα υπό Ελληνικήν σημαίαν πλοία δεν καταβάλλουν εις τινα λιμένα της αντιστοίχου ξένης  Σελ. 364,06(β) Τεύχος 1371 Σελ. 106 χώρας ανώτερα του διπλασίου των υπό των πλοίων της σημαίας ταύτης καταβαλλομένων. Εν εναντία περιπτώσει, υπό των πλοίων υπό σημαίαν της ξένης ταύτης χώρας καταβάλλονται έτερα φαρικά τέλη, οριζόμενα δια Π.Δ. συμφώνως προς τας διατάξεις της παραγρ. 3 του άρθρου 191 του δια του Ν.Δ. 187/73 κυρωθέντος Κώδικος Δημοσίου Ναυτικού Δικαίου. Προσαυξήσεις λόγω εμπροθέσμου καταβολής. Άρθρ.16.-1.Τα φαρικά τέλη καταβάλλονται προ του απόπλου του πλοίου ή εντός τριάκοντα ημερών, το αργότερον, από του κατάπλου του εφ’ όσον τούτο παραμένει εις τον λιμένα, εκτός εάν άλλως ορίζεται εν τω παρόντι Π.Δ. 2.Επιτρέπεται η καταβολή φαρικών τελών ετησίας ισχύος και προ του κατάπλου του πλοίου εις Ελληνικόν λιμένα, εν τη περιπτώσει όμως ταύτη η ισχύς των άρχεται από του πρώτου κατάπλου εις Ελληνικόν λιμένα και καλύπτει απάσας τας από του εν λόγω κατάπλου ενεργηθείσης εμπορικάς πράξεις. 3.Απαγορεύεται ο απόπλους του πλοίου προ της καταβολής των οφειλομένων φαρικών τελών, εκτός εάν υπό των υποχρέων κατατεθή εις την οικείαν Αρχήν εγγυητική επιστολή μιάς των εν Ελλάδι ανεγνωρισμένων Τραπεζών, μηνιαίας ισχύος από της ημερομηνίας κατάπλου του πλοίου, καλύπτουσα το οφειλόμενον ποσόν. 20.Ε.γ.11 Φαρικά Τέλη 4.Φαρικά τέλη μη καταβαλλόμενα εντός των δια του παρόντος οριζομένων προθεσμιών, υποβάλλονται εις πρόσθετον τέλος δέκα επί τοις εκατόν (10%). Εάν ή καταβολή βραδύνη πέραν των τριάκοντα ημερών από της λήξεως των προθεσμιών, το πρόσθετον τέλος ορίζεται εις είκοσι επί τοις εκατόν (20%) επί των οφειλομένων τελών. 5.Πλοίον αποπλεύσαν άνευ καταβολής του υπ’ αυτού οφειλομένων φαρικών τελών ή καταθέσεως εγγυητικής επιστολής Τραπέζης, υποβάλλεται, εις πρόσθετον τέλος εκατόν επί τοις εκατόν (100%) επί των οφειλομένων τελών, πλην εάν ο απόπλους οφείληται εις ανωτέραν βίαν. Για την επιβολή προσαυξήσεων λόγω εκπροθέσμου καταβολής των φαρικών τελών του ανωτέρω άρθρου, βλ. απόφ. Υπ. Οικον. και Εμπορ. Ναυτιλίας αριθ. 3424.07/148/98/4-19 Ιουν. 1998 (ΦΕΚ Β΄625) κατωτ. αριθ. 19. Μεταπτώσεις φαρικών τελών  εις ετέραν κατηγορίαν. Άρθρ.17.-1.Απαγορεύεται όπως καταβεβλημένον τέλος διαρκείας τριάκοντα (30) ημερών συνυπολογισθή εις καταβαλλόμενον τοιούτων ετησίας ισχύος. 2.Πλοία καταβάλλοντα φαρικά τέλη μιας κατηγορίας μεταπίπτοντα εις ετέραν τοιαύτην επαγομένην ηυξημένα τέλη, υποχρεούνται εις την καταβολήν της διαφοράς δια το μη δεδουλευμένον χρονικόν διάστημα εντός μηνός από της μεταπτώσεώς των εις την νέαν κατηγορίαν, άλλως εφαρμόζονται αι κυρώσεις των παραγρ. 3, 4 και 5 του προηγουμένου άρθρου. 3.Ως δεδουλευμένα τέλη λογίζονται δια την εφαρμογήν της προηγουμένης παραγράφου προκειμένου μεν περί τελών τριακονθημέρου ισχύος τα αντιστοιχούντα εις όσα τριακοστά ανέρχονται αι μέχρι της μεταπτώσεως του πλοίου εις ετέραν κατηγορίαν ημέραι, προκειμένου δε περί ετησίων τελών τα αντιστοιχούντα εις όσα δωδέκατα ανέρχονται οι συμπεπληρωμένοι μήνες από της ενάρξεως της ισχύος αμφοτέρων. 4.Πάσα αύξησις των ισχυόντων φαρικών τελών εφαρμόζεται και επί καταβεβλημένων ετησίων δια τους μη δεδουλευμένους μήνας, εξευρισκομένους κατά τα οριζόμενα εις την παραγρ. 3 του παρόντος άθρρου. 5.Εφ’ όσον πρόκειται περί μεταπτώσεως επαγομένης μειωμένα φαρικά τέλη, οφειλομένης εις λάθος του υποχρέου ή της Αρχής, η επί πλέον διαφορά αποδίδεται εις τον δικαιούχον εντός μηνός  από της ημερομηνίας υποβολής της αιτήσεώς του, κατόπιν αποφάσεως του Αρχηγού Λ.Σ., μετ’ έρευναν προς διαπίστωσιν του υπάρχοντος λάθους ή τυχόν καταστρατηγήσεως των διατάξεων του παρόντος Π. Δ/τος. Χρονική διάρκεια ισχύος τελών. Άρθρ.2.-Κατά την εφαρμογήν του παρόντος ως πράξεις υποκείμεναι εις φαρικά τέλη λογίζονται, η φόρτωσις ή εκφόρτωσις παντός αντικειμένου ή είδους ή ζώντος ζώου ως και η επιβίβασις ή αποβίβασις επιβάτου, επί πλοίου ή από πλοίου, προσορμιζομένου εις λιμένα, όρμον ή ακτήν του Ελληνικού Κράτους, μεμονωμένως και αυτοτελώς λαμβανόμενα εν περιπτώσει μετακινήσεως του πλοίου, εκτός εάν πρόκειται περί μετακινήσεώς του εντός του ιδίου λιμένος και μόνον εις τας δημοσίας χρήσεως εγκαταστάσεις του. Πράξεις μη υποκείμεναι εις φαρικά τέλη. Άρθρ.18.-1.Δια τον υπολογισμόν της χρονικής διαρκείας ισχύος των φαρικών τελών συνυπολογίζεται η ημέρα του κατάπλου του πλοίου, αι δε επόμεναι ημέραι λαμβάνονται από μεσονυκτίου εις μεσονύκτιον. 2.Πλήρεις ημέραι απραξίας του πλοίου οφειλόμεναι: α)Εις ακινησίαν του πλοίου ένεκα απεργίας, δεξαμενισμού, επισκευών, ναυτικού ατυχήματος και απαγορεύσεως φορτοεκφορτώσεως ή απόπλου υπό της Λιμενικής Αρχής. β)Εις καθυστέρησιν ενάρξεως φορτώσεως ή εκφορτώσεως του πλοίου συνεπεία αναμονής σειράς προτεραιότητος ή καιρικών συνθηκών και γ)Εις ετέρους λόγους αναγομένους εις ανωτέραν βίαν, παρατείνουν την ισχύν των φαρικών τελών ετησίας ή τριακονθημέρου διαρκείας κατά χρόνον ίσον προς τον χρόνον απραξίας τούτου. 3.Απραξίαι χρονικής διαρκείας μικροτέρας πλήρους 24ώρου και καθυστερήσεις εις την φορτοεκφόρτωσιν του πλοίου λόγω βραδέως ρυθμού φορτώσεως ή εκφορτώσεως, ανεξαρτήτου αιτίας, δεν λογίζονται ως αναστέλλουσαι τον υπολογισμόν του χρόνου ισχύος των φαρικών τελών. 4.Δεδικαιολογημένη απραξία, αναστέλλουσα την χρονικήν διάρκειαν δρομολογιακής γραμμής υφίσταται και όταν το πλοίον τακτικών γραμμών παραμένει αργούν εις τινα ξένον λιμένα του δρομολογίου, συνεπεία των εν τη παραγράφω 2 του παρόντος λόγων. Εν τη περιπτώσει ταύτη εάν το πλοίον προ του επανάπλου του εις Ελλάδα καταπλεύση κατά την διάρκειαν του αυτού κυκλικού ταξειδίου, εις λιμένας του εξ ου είχεν αποπλεύσει ξένου Κράτους αι ημέραι αναμονής προς φόρτωσιν ή εκφόρτωσιν, κατά την δευτέραν προσέγγισιν εις το αυτό ξένον κράτος, δεν παρατείνουν τον χρόνον ταξειδίου και δρομολογιακής περιόδου. Δεν θεωρείται δεύτερος πλους, ο πλους επιστροφής. (Μετά τη σελ. 364,06(β) Σελ. 364,0601 Τεύχος 1371 Σελ. 107 Φαρικά Τέλη 20.Ε.γ.11 5.Άπαντα τα αναφερόμενα, εν παραγρ. 2, 3 και 4 γεγονότα αποδεικνύονται δι’ αντιγράφου ημερολογίου του πλοίου φέροντος εν τέλει θεώρησιν της Λιμενικής ή Προξενικής Αρχής, εις την περιφερείαν της οποίας έλαβον χώραν ταύτα, βεβαιούσαν την ακρίβειαν του περιεχομένου και μετά ενδείξεως, ότι, η θεώρησις αύτη αποβλέπει εις την μη προσμέτρησιν του χρόνου απραξίας προς παράτασιν ισχύος των φαρικών τελών. 6.Εν περιπτώσει αμφιβολίας ως προς τον χαρακτηρισμόν γεγονότος τινος ως ανωτέρας βίας κατά την εφαρμογήν του παρόντος Π. Δ/τος αποφαίνεται ητιολογημένως ο Αρχηγός Λ.Σ. Επιστρεφόμενα φαρικά τέλη. Άρθρ.19.-1.Φαρικά τέλη εισπραχθέντα επί πλέον, εξ εσφαλμένου υπολογισμού των δια του παρόντος καθοριζομένων, επιστρέφονται δι’ αποφάσεως του Αρχηγού Λ.Σ. εντός μηνός από της ημερομηνίας υποβολής της σχετικής αιτήσεως υπό του δικαιούχου. 2.Επιστροφή επί πλέον καταβληθέντων φαρικών τελών επιτρέπεται, υπό τους αυτούς εν τη προηγουμένη παραγράφω όρους, και εις ας περιπτώσεις κατεβλήθησαν περισσότερα τέλη, αναλογούντα εις κλιμάκιον ποσότητος φορτίου του άρθρου 9 του παρόντος, ανώτερον εκείνου εις ο αντιστοιχεί η τελικώς εκφορτωθείσα ποσότης. 3.Πάσα απαίτησις προς επιστροφήν τελών κατά τας προηγουμένας παραγράφους, ως και πάσα απαίτησις του Δημοσίου συμπληρωματικής καταβολής, συνεπεία ελλειπούς εισπράξεως έναντι του πλοίου, του πλοιοκτήτου ή του Υπολόγου δια την είσπραξιν υπόκειται εις τριετή παραγραφήν. 4.Επί αλλαγής σημαίας ή εκποιήσεως ή απωλείας λόγω ναυαγίου ή άλλης αιτίας πλοίου, δι’ ο κατεβλήθησαν φαρικά τέλη, οιασδήποτε κατηγορίας ή χρονικής διαρκείας, το Δημόσιον δεν υποχρεούται εις την επιστροφήν των μη δεδουλευμένων τοιούτων. 5.Αλλαγή σημαίας δεν συνεπάγεται απαλλαγήν του πλοίου και των κατ’ άρθρον 20 του παρόντος υποχρέων εκ τυχόν υπ’ αυτών οφειλομένων φαρικών τελών. Σελ. 364,0602 Τεύχος 1371 Σελ. 108 20.Ε.γ.11 Φαρικά Τέλη ΚΕΦΑΛΑΙΟΝ Γ΄. ΔΙΑΔΙΚΑΣΙΑ ΥΠΟΛΟΓΙΣΜΟΥ ΒΕΒΑΙΩΣΕΩΣ ΚΑΙ  ΕΙΣΠΡΑΞΕΩΣ ΦΑΡΙΚΩΝ ΤΕΛΩΝ Υπεύθυνος δια καταβολήν φαρικών τελών –  Αναγκαστική είσπραξις. Άρθρ.20.-1.Τα φαρικά τέλη βαρύνουσι το πλοίον. Δια την καταβολήν τούτων ευθύνονται αλληλεγγύως ο πλοιοκτήτης, εφοπλιστής επί Νομικού προσώπου ο Διευθυντής ή Διαχειριστής αυτού, ο Πλοίαρχος ως και πας αντιπρόσωπος τούτων, όστις εδήλωσεν εαυτόν υπεύθυνον δια την καταβολήν οιασδήποτε ετέρας υποχρεώσεως του πλοίου, πηγαζούσης εκ της εν τω λιμένι αφίξεως, παραμονής, φορτώσεως ή εκφορτώσεως του πλοίου. 2.Ο κατά την προηγουμένην παράγραφον καταβαλών φαρικά τέλη του πλοίου, δικαιούται να παρακρατήση εκ χρημάτων, αποσταλέντων προς αυτόν δια το πλοίον, δι’ ο κατέβαλε τα τέλη ή ανηκόντων εις τα ανωτέρω πρόσωπα, το υπ’ αυτού καταβληθέν ποσόν, ως και πάσαν άλλην δαπάνην εις ην υπεβλήθη ένεκα της τοιαύτης καταβολής, μη οφειλομένην όμως εις υπαιτιότητά του, συμφώνως προς το άρθρον 16 παρ. 2 Ν.Δ.718/70. 3.Κατά των καθυστερούντων την καταβολήν οφειλετών φαρικών τελών, εφαρμόζονται αι διατάξεις του Νόμου περί εισπράξεως δημοσίων εσόδων. 4.Αι επί δικαστικής εκποιήσεως του πλοίου κοινοποιήσεις, δέον να ενεργούνται και προς την επιτόπιον Λιμενικήν Αρχήν, ο Προϊστάμενος της οποίας ειδοποιεί, άνευ καθυστερήσεως, το Υ .Ε.Ν., αρμόδιον δια την λήψιν των νομίμων μέτρων, προς προστασίαν των συμφερόντων του Δημοσίου δια τυχόν υπό του πλοίου οφειλόμενα φαρικά τέλη. 5.Ετήσια φαρικά τέλη πλοίου εκποιουμένου συμβατικώς κατά τον χρόνον της ισχύος αυτών, εξακολουθούν ισχύοντα μέχρι της λήξεώς των, εφ’ όσον το πλοίον δεν ήλλαξεν εθνικότητα, συνεπεία της εκποιήσεως ή απέκτησεν εθνικότητα Κράτους ούτινος τα πλοία εξομοιούνται κατά το άρθρον 15 παραγρ. 1 του παρόντος Π. Δ/τος προς Ελληνικά, ο δε νέος πλοιοκτήτης συνεχίζει εκπληρών τας ανειλημμένας δια το πλοίον υποχρεώσεις έναντι των οποίων κατεβλήθησαν ετήσια φαρικά τέλη. Εις περίπτωσιν μη εκπληρώσεως των ανειλημμένων υποχρεώσεων, ως και επί της αποκτήσεως εθνικότητος Κράτους, ούτινος τα πλοία δεν εξομοιούνται προς Ελληνικά, η ισχύς των καταβεβλημένων φαρικών τελών λήγει εις μεν την πρώτην περίπτωσιν από της μεταβιβάσεως της κυριότητος του πλοίου, εις δε την δευτέραν, αυτομάτως, επί τη αλλαγή της σημαίας. Δηλώσεις ενεργηθεισών πράξεων υποκειμένων εις  φαρικά τέλη. Άρθρ.21.-1.Οι κατά το άρθρον 20 παρ.1 του παρόντος Π.Δ. υπεύθυνοι δια την καταβολήν των φαρικών τελών, εξαιρουμένων των πλοίων των καταβαλόντων ετήσια φαρικά τέλη και των απαλλασσομένων της καταβολής, των περιλαμβανομένων εν άρθρω 13 του παρόντος, υποχρεούνται, όπως προ του απόπλου του πλοίου προσαγάγουν εις την αρμοδίαν Τελωνειακήν Αρχήν και Υπηρεσίαν Διαβατηρίων δήλωσιν, συντασσομένην συμφώνως προς το προσηρτημένον τω παρόντι υπόδειγμα υπ’ αριθ. 2, υπογεγραμμένην παρ’ αυτών και περιλαμβάνουσαν τα στοιχεία του πλοίου και πάσας τας εν σχέσει προς το πλοίον ενεργηθείσας πράξεις, υποκειμένας εις φαρικά τέλη, ήτοι φορτοεκφορτώσεις εμπορευμάτων και αποεπιβιβάσεις επιβατών και περιηγητών. Εις  περίπτωσιν καθ’ ην καθίσταται αδύνατος ο έγκαιρος έλεγχος και η θεώρησις υπό των αρμοδίων Αρχών της δηλώσεως του υποχρέου περί των διενεργηθεισών ως άνω πράξεων, ο υπόχρεως καταβολής φαρικών τελών δύναται, προς αποτροπήν καθυστερήσεως του απόπλου του πλοίου, να προσκομίζη εις την αρμοδίαν Τελωνειακήν Αρχήν και Υπηρεσίαν διαβατηρίων υπηρεσιακόν σημείωμα της Λιμενικής Αρχής βεβαιούσης την κατάθεσιν παρ’ αυτή εγγυητικής επιστολής ανεγνωρισμένης Τραπέζης. 2.Εις περίπτωσιν ενεργείας πράξεων μη υποκειμένων εις φαρικά τέλη συμφώνως προς το άρθρον 3 του παρόντος, γίνεται επί της δηλώσεως ειδική μνεία. 3.Εάν το πλοίον παρατείνη την παραμονήν του εις τον λιμένα πέραν των 30 ημερών, η εν παρ. 1 του παρόντος άρθρου δήλωσις αναφέρει τας μέχρι και της 30ής ημέρας από του κατάπλου ενεργηθείσας πράξεις, υποκειμένας εις φαρικά τέλη, υποβαλλομένης εν προκειμένω ετέρας συμπληρωματικής δηλώσεως κατά τα ανωτέρω, δια τας εν λόγω πράξεις τας ενεργηθείσας μετά την 30ήν ημέραν από του κατάπλου και μέχρι του απόπλου του πλοίου. 4.Η Τελωνειακή Αρχή προκειμένου περί εμπορευμάτων και η Υπηρεσία Διαβατηρίων προκειμένου περί επιβατών, μετ’ έλεγχον, εκ των παρ’ αυταίς στοιχείων, της ακριβείας της κατά την παρ. 1 του παρόντος άρθρου δηλώσεως, θεωρούν αυτήν δεόντως και παραδίδουν ταύτην εν συνεχεία εις τον ενδιαφερόμενον δια τον υπό της Λιμενικής Αρχής υπολογισμόν και βεβαίωσιν των οφειλομένων φαρικών τελών. 5.Η Τελωνειακή Αρχή παραδίδει εις τα εν παραγρ. 1 του παρόντος ενδιαφερόμενα πρόσωπα την άδειαν αναχωρήσεως του πλοίου, συντασσομένην συμφώνως προς το προσηρτημένον τω παρόντι υπόδειγμα υπ’ αριθ. 3, μετά την προσκόμισιν, έλεγχον και θεώρησιν της κατά τα ανωτέρω δηλώσεως. Δηλώσεις δια την καταβολήν ετησίων πλήρων ή  μειωμένων τελών. Άρθρ.22.-1.Προκειμένου περί πλοίου δικαιουμένου, κατά τα άρθρα 10 και 11 του παρόντος, εις καταβολήν φαρικών τελών ετησίας ισχύος, υποβάλλεται εις την Λιμενικήν Αρχήν, υπό του κατά το άρθρον 20 υπευθύνου, δήλωσις, συντασσομένη συμφώνως προς τα προσηρτημένα τω παρόντι υποδείγματα υπ’ αριθ. 4 και 5, βάσει της οποίας η Λιμενική Αρχή προβαίνει αναλόγως εις τον υπολογισμόν και την βεβαίωσιν των οφειλομένων φαρικών τελών. 2.Η ανελλιπής εκτέλεσις των δια της δηλώσεως της προηγουμένης παραγράφου αναλαμβανομένων υπό του πλοίου υποχρεώσεων παρακολουθείται υπό των ταχυδρομικών Υπηρεσιών και των Ελληνικών Προξενικών Αρχών. Προκειμένου περί πλοίου δια το οποίον κατεβλήθησαν μειωμένα ετήσια φαρικά τέλη επί τη εκτελέσει τακτικών δρομολογίων διενεργείται έλεγχος υπό των Λιμενικών Αρχών κατάπλου του πλοίου, συμφώνως προς την διάταξιν της περιπτώσεως γ΄ της παραγρ. 1 του άρθρου 12 του παρόντος. 3.Πλοία εκτελούντα μίαν των δρομολογιακών γραμμών του άρθρου 12 παράγραφος 2 υποπαράγραφος α΄ εδάφια 6, 7 και 8 καταβαλόντα ετήσια μειωμένα φαρικά τέλη, μη εκτελούντα το αναληφθέν υπ’ αυτών τακτικόν δρομολόγιον μέχρι της επαναλειτουργίας της Διώρυγος του Σουέζ, εξαιρέσει της περιπτώσεως ανωτέρας βίας, υποβάλλονται εφ’ άπαξ εις πρόσθετον τέλος εκατόν τοις εκατόν (100%) επί των οφειλομένων κανονικών φαρικών τελών. (Μετά την σελ. 364,06(α) Σελ. 364,07 Τεύχος 616-Σελ. 127 Φαρικά Τέλη 20.Ε.γ.11 Αρμοδία Αρχή βεβαιώσεως των τελών. Άρθρ.23.-1.Βάσει των κατά τα άρθρα 21 και 22 του παρόντος δηλώσεων, η Λιμενική Αρχή, εις ην προσκομίζονται αύται υπό των υποχρέων μετά της αδείας αναχωρήσεως, προβαίνει εις τον υπολογισμόν και βεβαίωσιν των οφειλομένων φαρικών τελών προ του απόπλου του πλοίου, προκειμένου δε περί της περιπτώσεως της παρ. 3 του άρθρου 21 του παρόντος εντός πενθημέρου από της λήξεως της προθεσμίας των 30 ημερών, περί ης η παράγραφος αύτη. 2.Εις τους λιμένας Πειραιώς, Θεσσαλονίκης και Ελευσίνος, εις ας περιπτώσεις δεν καθίσταται εφικτή η προσκόμισις εις την Λιμενικήν Αρχήν της κατά το άρθρον 21 παράγρ. 1 δηλώσεως δεόντως θεωρημένης, προ του απόπλου του πλοίου, η βεβαίωσις των φαρικών τελών δύναται να διενεργήται και επί τη βάσει υπευθύνου δηλώσεως του υποχρέου συντεταγμένης κατά τας διατάξεις Ν.Δ. 105/1969 «περί ατομικής ευθύνης του δηλούντος ή βεβαιούντος» ένθα θα αναφέρωνται επακριβώς αι διενεργηθείσαι εν τω λιμένι υποκείμεναι εις φαρικά τέλη πράξεις του πλοίου. Εν τη περιπτώσει ταύτη η οριστική εκκαθάρισις των οφειλομένων φαρικών τελών θα ενεργήται εντός τριημέρου, το βραδύτερον, προθεσμίας από του απόπλου του πλοίου, οπότε θα καθίσταται δυνατή η βεβαίωσις περί των διενεργηθεισών πράξεων παρά της Τελωνειακής Αρχής και της Υπηρεσίας Ελέγχου Διαβατηρίων. Εφ’ όσον το μέγεθος των πράγματ. διενεργηθεισών ως άνω πράξεων της τελευταίας ταύτης δηλώσεως είναι μεγαλύτερον του δηλωθέντος δια της υπευθύνου δηλώσεως του υποχρέου, τότε η εκκαθάρισις των φαρικών τελών θα διενεργήται δια συμπληρωματικής βεβαιώσεως και εισπράξεως των επί πλέον φαρικών τελών παρά των αρμοδίων Αρχών, εφαρμοζομένων εν τοιαύτη περιπτώσει και των ποινικών διατάξεων του Ν.Δ. 105/1969. Εν εναντία περιπτώσει εφαρμόζεται το άρθρον 19 παραγράφου 1. 3.Εις ους λιμένας δεν εδρεύουν Λιμενικαί Αρχαί, τα φαρικά τέλη βεβαιούν αι εκπληρούσαι λιμενικά καθήκοντα Αρχαί. 4.Η βεβαίωσις των φαρικών τελών εις τας Λιμενικάς Αρχάς Πειραιώς και Θεσσαλονίκης, ενεργείται υπό Αξιωματικού ΛΣ, εκ των παρ’ αυταίς υπηρετούντων, ειδικώς οριζομένου ως υπολόγου υπό των Κεντρικών Λιμεναρχών των λιμένων τούτων. Βεβαίωσις πράξεων υποκειμένων εις φαρικά  τέλη Ρ/Κ και Ν/Γ . Άρθρ.24.-Πάσα υποκειμένη εις φαρικά τέλη πράξις πλοίου μη συνισταμένη εις φορτοεκφόρτωσιν εμπορευμάτων ή αποεπιβίβασιν επιβατών, δι’ ην οφείλονται φαρικά τέλη βάσει του άρθρου 14 του παρόντος, βεβαιούται υπό της Λιμενικής Αρχής εν τη περιφερεία της οποίας αύτη ετελέσθη, βάσει δε της βεβαιώσεως ταύτης ενεργείται ο υπολογισμός και η βεβαίωσις των οφειλομένων φαρικών τελών. Αρμοδία δι’ είσπραξιν τελών Αρχή. Άρθρ.25.-1.Αι εκ φαρικών τελών εισπράξεις ενεργούνται υπό των Τελωνείων εντός των αυτών προθεσμιών, ας το παρόν Π.Δ. ορίζει δια την βεβαίωσίν των παρά των Λιμενικών Αρχών. Σελ. 364,08 Τεύχος 616-Σελ. 128 2.Η πληρωμή των φαρικών τελών εν τοις Τελωνείοις αποδεικνύεται επί τη εκδόσει υποχρεωτικώς υπό του Τελωνειακού Ταμείου αποδεικτικού εισπράξεως εσόδων, όπερ παραδίδεται εις τον πληρωτήν και αν έτι ούτος δεν ήθελεν το ζητήσει. 3.Προκειμένου περί λιμένων ένθα υφίστανται πλείονα του ενός Τελωνεία, η οικεία Δ/νσις δι’ αποφάσεώς της ορίζει το δια την είσπραξιν των τελών αρμόδιον Τελωνείον. 4.Εκ των κατά τας διατάξεις του παρόντος Π.Δ. εισπραττομένων φαρικών τελών, άτινα αποτελούν έσοδον του Δημοσίου, ποσοστόν πέντε επί τοις εκατόν (5%) αποδίδεται ανά τρίμηνον εις το Ναυτικόν Απομαχικόν Ταμείον (ΝΑΤ) και αποτελεί τακτικόν πόρον αυτού συμφώνως προς το άρθρον 15 παρ. 4 του Ν.Δ. 718/70. 5.Δι’ αποφάσεων των επί των Οικονομικών και Εμπορικής Ναυτιλίας Υπουργών, δύναται να αυξάνηται το κατά την προηγουμένην παράγραφον αποδιδόμενον ποσοστόν εις το ΝΑΤ και να καθορίζηται ο τρόπος υπολογισμού της διαχειρίσεως και αποδόσεως αυτού συμφώνως προς το άρθρον 15 παρ. 5 του Ν.Δ. 718/70. Έντυπα βεβαιώσεως τελών. Άρθρ.3.-Κατά την εφαρμογήν του παρόντος Π.Δ. δεν λογίζονται ως πράξεις υποκείμεναι εις φαρικά τέλη: α)Η προμήθεια τροφίμων, ύδατος, καυσίμων, υλικών, σκευών και εφοδίων εν γένει του πλοίου, αναγκαιούντων, κατά την κρίσιν της Λιμενικής Αρχής, δια τον εξοπλισμόν του πλοίου ή την αποπεράτωσιν του πλου, ανεξαρτήτως προορισμού ή προελεύσεως αυτού. β)Η εκφόρτωσις παντός μηχανήματος, εξαρτήματος ή οργάνου του πλοίου προς επισκευήν και επαναφοράν εν τω πλοίω. γ)Η κατ’ εντολήν της αρμοδίας Αρχής εκφόρτωσις φορτίου, έστω και εάν τούτο πωληθή κατόπιν δικαστικής αποφάσεως. δ)Η φόρτωσις και εκφόρτωσις αντικειμένων μεταφερομένων δωρεάν κατά παράκλησιν, Λιμενικής, Προξενικής ή Ταχυδρομικής Αρχής, ως και αφιερωμάτων και δωρημάτων προς ευαγή ιδρύματα ή Δημοσίας Σχολάς Εμπορικού Ναυτικού. ε)Η από πλοίου εις πλοίον μεταφόρτωσις εμπορευμάτων ή υγρών καυσίμων ως προς αμφότερα τα πλοία, εφ’ όσον αύτη λαμβάνει χώραν είτε δια των ιδίων μέσων των πλοίων είτε δια των εγκαταστάσεων του λιμένος, υπό την προϋπόθεσιν ότι εις την δευτέραν ταύτην περίπτωσιν τα εμπορεύματα ή τα καύσιμα δεν θα αποθηκεύωνται, έστω και δια βραχύ χρονικόν διάστημα, εις αποθηκευτικούς χώρους του λιμένος ή εις πετρελαιοδεξαμενάς και δεν θα εκφορτώνωνται τελικώς εις ελληνικόν λιμένα. στ)Η φόρτωσις ή εκφόρτωσις κενών εμπορευματοκιβωτίων και κιβωτίων εν γένει, άτινα εχρησιμοποιήθησαν ή πρόκειται να χρησιμοποιηθούν δια την μεταφοράν φορτίου εξ ελληνικού ή εις ελληνικόν λιμένα. ζ)Η φόρτωσις και η εκφόρτωσις εκθεμάτων Διεθνούς Εκθέσεως ωργανωμένης επισήμως εν Ελλάδι ή των Ελληνικής προελεύσεως τοιούτων Διεθνούς Εκθέσεως, επισήμως ωργανουμένης εν τη αλλοδαπή. η)Η εκ φορτηγιδοφόρου πλοίου καθέλκυσις φορτηγίδων κενών ή εμφόρτων εφ’ όσον όμως τα επ’ αυτών φερόμενα φορτία δεν εκφορτώνονται τελικώς εις Ελληνικόν λιμένα, ως και η παραλαβή υπό φορτηγιδοφόρου πλοίου κενών φορτηγίδων ή εμφόρτων, εφ’ όσον όμως τα επ’ αυτών φορτία δεν παρελήφθησαν εξ Ελληνικού λιμένος. θ)Η αποβίβασις επιβάτου μη αποπερατώσαντος το ταξείδιόν του λόγω ασθενείας αυτού, βεβαιουμένης συμφώνως προς το προσηρτημένον τω παρόντι υπ’ αριθ. 1 υπόδειγμα, ή ακουσίας απραξίας του πλοίου. ι)Η αποεπιβίβασις εργατών δι’ επισκευήν και συντήρησιν του πλοίου, ως και συνοδών ή συσκευαστών του φορτίου και η μεταφορά των δια του ιδίου πλοίου, εις Ελληνικόν λιμένα. (Αντί της σελ. 364, 01(ε) Σελ. 364,01(ζ) Τεύχος 616-Σελ. 121 Φαρικά Τέλη 20.Ε.γ.9-11 ια)Η επιβίβασις ή αποβίβασις των πλοιοκτητών, εφοπλιστών, των οικογενειών αυτών και του πλοιάρχου, των εργατών του Ναυπηγείου και των προσκεκλημένων, οίτινες μεταφέρονται εις τον λιμένα εξοπλισμού δια του καθελκυσθέντος πλοίου. ιβ)Η επιβίβασις ή αποβίβασις των παλιννοστουμένων ναυαγών, δι’ ους δεν εκπληρώθη ο ωρισμένος ναύλος. ιγ)Η αποβίβασις περιηγητών εκ περιηγητικού πλοίου εις Ελληνικόν λιμένα προς επίσκεψιν των αξιοθεάτων της περιοχής και η εκ νέου επιβίβασις επί του εν λόγω πλοίου εις τον αυτόν λιμένα προς συνέχισιν του εκτελουμένου υπό του πλοίου περιηγητικού ταξειδίου του. Άρθρ.26.-1.Δια την βεβαίωσιν των φαρικών τελών χρησιμοποιούνται τετραπλότυπα εντύπων συμφώνως προς το προσηρτημένον τω παρόντι υπ’ αριθμ. 6 υπόδειγμα, αριθμούμενα άπαντα ενιαίως κατ’ αύξοντ’ αριθμόν καθ’ έκαστον οικον. έτος. Προ πάσης χρησιμοποιήσεώς των άπαντα τα φύλλα σφραγίζονται και μονογράφονται παρά του αρμοδίου Τμήματος του ΥΕΝ. 2.Έκαστον τετραπλότυπον περιλαμβάνει απαραιτήτως το όνομα και την ιδιότητα του πληρωτού, το όνομα, την σημαίαν, το είδος, την καθαράν χωρητικότητα, τον αριθμόν και λιμένα νηολογήσεως, την προέλευσιν και προορισμόν του πλοίου, την ημέραν κατάπλου, τον αριθμόν της υπό της Τελωνειακής Αρχής εκδιδομένης αδείας αναχωρήσεως του πλοίου, το είδος και την έκτασιν των ενεργηθεισών εμπορικών πράξεων, την διάρκειαν ισχύος των καταβλητέων τελών, το καταβλητέον ποσόν ολογράφως και αριθμητικώς, τον τόπον και την χρονολογίαν εκδόσεως του τετραπλοτύπου. 3.Ξέσματα, χάσματα και διαγραφαί επί του τετραπλοτύπου εισπράξεως Φαρικών Τελών απαγορεύονται. Εν περιπτώσει εσφαλμένης εγγραφής, αναφερομένης ιδία εις το εισπραχθησόμενον ποσόν, αυτή διορθούται δια νέας καθαρογραφής εφ’ όλων των αντιτύπων του αυτού τετραπλοτύπου, υπογραφομένη υπό του βεβαιώσαντος το τέλος και εσφραγισμένη δια της σφραγίδος της Υπηρεσίας του. 4.Η ακύρωσις συμπληρωθέντος τετραπλοτύπου βεβαιώσεως φαρικών τελών λόγω εξ ολοκλήρου εσφαλμένης συμπληρώσεως βεβαιώσεως φαρικών τελών ή συμπληρωθέντος δια πλοίον μη υπόχρεον εις την καταβολήν τοιούτων, ή λογω ατελούς εκτυπώσεως του εντύπου η ετέρας αναλόγου αιτίας, εφ’ όσον δεν εγένετο βάσει τούτου καταβολή φαρικών τελών, ενεργείται υπό της Λιμενικής Αρχής κατόπιν αποφάσεως του Διευθυντού της αρμοδίας Διευθύνσεως του ΥΕΝ προς ην η Λιμενική Αρχή υποβάλλει ειδικήν αναφοράν εις ην εκτίθενται οι λόγοι οι επιβάλλοντες την ακύρωσιν τούτου. Η απόφασις αύτη κοινοποιείται και εις την εισπράττουσαν τα Φαρικά Τέλη «Τελωνειακήν Αρχήν». 20.Ε.γ.11 Φαρικά Τέλη Παρακολούθηση εισπράξεως βεβαιωθέντων τελών. Άρθρ.27.-1.Η ενεργούσα την βεβαίωσιν των οφειλομένων Φαρικών Τελών Λιμενική Αρχή παραδίδει εις τον εκπροσωπούντα το πλοίον τα προοριζόμενα δια τον Πλοίαρχον, την Διεύθυνσιν Τελωνειακού Ελέγχου και την αρμοδίαν Διεύθυνσιν του ΥΕΝ αντίτυπα του στελέχους, επί τη βάσει δε αυτών καταβάλλεται εις την Τελωνειακήν Αρχήν το ποσόν των οφειλομένων Φαρικών Τελών. 2.΄Οπισθεν πάντων των προσαγομένων αντιτύπων, η Τελωνειακή Αρχή βεβαιοί την είσπραξιν δια πράξεώς της, εμφαινούσης τον αριθμόν του επί τω σκοπώ τούτω εκδοθέντος αποδεικτικού εισπράξεως εσόδων εν τοις Τελωνείοις, το ποσόν, την χρονολογίαν πληρωμής, την υπογραφήν του Τελωνειακού Ταμείου και την σφραγίδα της Υπηρεσίας, συμφώνως προς το προσηρτημένον τω παρόντι υπ’ αριθμ. 7 υπόδειγμα. 3.Εκ των τριών τούτων αντιτύπων, μετά την πληρωμήν, το εν παραδίδεται εις τον πληρωτήν, τα δε έτερα δύο παραμένουσι εις την Τελωνειακήν Αρχήν, ίνα το εν χρησιμεύση αυτή ως παραστατικόν, το δε έτερον υποβληθή εις την αρμοδίαν Διεύθυνσιν του ΥΕΝ εντός του πρώτου 5θημέρου του επομένου μηνός, μετ’ αναλυτικού πίνακος των εισπραχθέντων φαρικών τελών, εις διπλούν, συμφώνως προς το προσηρτημένον τω παρόντι υπ’ αριθ. 8, υπόδειγμα εκδιδόμενον υπό του ΥΕΝ. Ωσαύτως, εντός του πρώτου πενθημέρου εκάστου μηνός αι Λιμενικαί Αρχαί οφείλουν όπως υποβάλουν εις την αρμοδίαν Διεύθυνσιν του ΥΕΝ άπαντα τα αναγκαιούντα προς έλεγχον της ορθής βεβαιώσεως των φαρικών τελών έντυπα και δικαιολογητικά, εξαιρέσει των Λιμενικών Αρχών Πειραιώς, Θεσ/νίκης και Ελευσίνος, δι’ ας η προθεσμία υποβολής των ορίζεται δεκαήμερος. Το είδος των εν λόγω εντύπων και δικαιολογητικών και ο τρόπος υποβολής των καθορίζεται δι’ αποφάσεως του Αρχηγού ΛΣ. 4.Η ενεργούσα την βεβαίωσιν Λιμενική Αρχή εις το τέλος εκάστου μηνός καταρτίζει και αποστέλλει εις την Τελωνειακήν Αρχήν κατάστασιν, εις διπλούν εμφαίνουσαν τα πλοία μετά πάντων των απαραιτήτων στοιχείων, δι’ α εβεβαιώθησαν υπ’ αυτής κατά τον λήξαντα μήνα Φαρικά Τέλη. 5.Εκάστη Τελωνειακή Αρχή μετά πάροδον διμήνου από της λήψεως της κατά την προηγουμένην παράγραφον καταστάσεως, αποστέλλει εις την Λιμενικήν Αρχήν πίνακα περιλαμβάνοντα τα εν τη καταστάσει ταύτη πλοία δι’ α δεν κατεβλήθησαν τα βεβαιωθέντα φαρικά τέλη, ή κατεβλήθησαν μετά παρέλευσιν 30 ημερών από του κατάπλου αυτού. 6.Η Λιμενική Αρχή, βάσει του πίνακος τούτου, προβαίνει εις την επί τετραπλοτύπου βεβαίωσιν των αναλογούντων προσθέτων τελών δι’ έκαστον ουδόλως ή εκπροθέσμως καταβαλόν πλοίον, βάσει του άρθρου 16 (παράγρ. 4, 5) του παρόντος και διαβιβάζει αμέσως εις την Τελωνειακήν Αρχήν και τα τρία αντίγραφα τετραπλότυπα, περί ων η παρ. 1 του παρόντος, πλην του εις το στέλεχος παραμένοντος τοιούτου. 7.Επί τη μη καταβολή βεβαιωθέντων Φαρικών Τελών και εφ’ όσον δεν ανευρίσκονται τα αρχικώς εκδοθέντα οικεία αντίτυπα του τετραπλοτύπου εντύπου η Λιμενική Αρχή εκδίδει, βάσει του παρ’ αυτή, πρωτοτύπου, κεκυρωμένα αντίγραφα, άτινα διαβιβάζει εις Τελωνειακήν Αρχήν. Τίτλοι εισπράξεως τελών. Άρθρ.28.-1.Τετραπλότυπον συμπεπληρωμένον κατά τα εν άρθρω 26 του παρόντος στοιχεία, αποτελεί τίτλον υπέρ του Δημοσίου η δε είσπραξις του δι’ αυτού εκκαθαριζομένου φαρικού τέλους επιδιώκεται υπό των Τελωνειακών Αρχών δια παντός νομίμου μέσου. 2.Αι περί εισπράξεως Δημοσίων Εσόδων διατάξεις τυγχάνουσι και εν προκειμένω εφαρμογής (άρθρον 20 παρ. 3 του παρόντος). 3.Πρόσθετον τέλος επιβαλλόμενον υπό των Λιμενικών Αρχών συμφώνως προς τα οριζόμενα εν άρθρω 16 του παρόντος ενσωματούται εις το αρχικώς βεβαιωθέν φαρικόν τέλος και επί του προκύπτοντος συνολικού ποσού επιβάλλονται υπό της Τελωνειακής Αρχής αι λόγω εκπροθέσμου καταβολής προσαυξήσεις, ως αύται εφαρμόζονται και δια παν προς το Δημόσιον, οφειλόμενον χρέος. Έκδοσις αντιγράφων. Άρθρ.29.-Η έκδοσις αντιγράφου απολεσθέντος αντιτύπου τετραπλοτύπου δι’ εισπραχθέντα Φαρικά Τέλη, επιτρέπεται μόνον κατόπιν εγκρίσεως του Οικονομικού Επιθεωρητού, υπό την εποπτείαν του οποίου τελεί η δια την είσπραξιν αρμοδία Τελωνειακή Αρχή. (Αντί για τη σελ. 364,09(γ) Σελ. 364,09(δ) Τεύχος 1371 Σελ. 109 Φαρικά Τέλη 20.Ε.γ.11 Συμπληρωματική είσπραξις τελών. Άρθρ.30.-Φαρικά τέλη εισπραχθέντα εξ εσφαλμένου υπολογισμού επί έλαττον των κατά Νόμον οφειλομένων, εισπράττονται συμπληρωματικώς, κατόπιν εκδόσεως νέου τετραπλοτύπου του τελευταίου τούτου συσχετιζομένου προς το αρχικώς εκδοθέν. Επιστροφή αχρεωστήτως καταβληθέντων τελών. Άρθρ.31.-Η κατά τας παρ. 1 και 2 του άρθρου 19 του παρόντος απόφασις, περί επιστροφής των επί πλέον των οφειλομένων καταβληθέντων Φαρικών Τελών, εκδιδομένη κατά τας διατάξεις τούτου εντός μηνός από της υποβολής της αιτήσεως του δικαιούχου, κοινοποιείται απαραιτήτως εις την εισπράξασαν ταύτα Τελωνειακήν Αρχήν, ήτις προβαίνει εις την επιστροφήν των αχρεωστήτως καταβληθέντων επί τη τηρήσει των κατά την Τελωνειακήν Νομοθεσίαν διατυπώσεων. Εκτύπωσις στελεχών. Άρθρ.32.-Η εκτύπωσις και εφοδιασμός των Λιμενικών Αρχών δια των εντύπων τετραπλοτύπων Φαρικών Τελών ενεργείται μερίμνη του Υπουργείου Εμπορικής Ναυτιλίας, ούτινος ο προϋπολογισμός βαρύνεται δια της προς τούτο σχετικής δαπάνης. ΚΕΦΑΛΑΙΟΝ Δ΄ Τελικαί Διατάξεις. Μεταβατικαί διατάξεις. Άρθρ.33.-Καταβληθέντα κατά το τρέχον έτος φαρικά τέλη υπό μη μηχανοκινήτων πλοίων και βοηθητικών ναυπηγημάτων (φορτηγίδες – σλέπια – βυθοκόροι κ.λπ.) άτινα κατά τας διατάξεις του παρόντος απαλλάσσονται της καταβολής φαρικών τελών, τη αιτήσει του δικαιούχου επιστρέφονται, δια το μη δεδουλευμένον χρονικόν διάστημα. Κατάργησις διατάξεων Άρθρ.34.-Από της ενάρξεως της ισχύος του παρόντος Προεδρικού Δ/τος καταργούνται: α)Το Β.Δ. 45/1972 «περί εκτελέσεως τακτικών δρομολογίων υπό πλοίων καταβαλλόντων μειωμένα ετήσια φαρικά τέλη». Σελ. 364,10(δ) Τεύχος 1371 Σελ. 110 β)Το Β.Δ. 560/1972 «περί αντικαταστάσεως της περιπτώσεως β΄ της παραγρ. 1 του άρθρου 2 του Β.Δ. 45/1972». γ)Το Β.Δ. 615/1972 «περί διαδικασίας βεβαιώσεως υπολογισμού και εισπράξεως των φαρικών τελών». δ)Πάσα άλλη διάταξις αντιτιθεμένη εις τας διατάξεις του παρόντος Π.Δ. Έναρξις ισχύος. Άρθρον 4. Αναγωγή διαφόρων μονάδων εις τόννους φορτίου. 1.Κατά τας επιβιβάσεις ή αποβιβάσεις επιβατών τα δι’ έκαστον επιβάτην αναλογούντα φαρικά τέλη αντιστοιχούν προς δύο τόννους φορτίου, δι’ έκαστον δε περιηγητήν προς ένα τόννον φορτίου. 2.Κατά τας φορτοεκφορτώσεις ζώων, έκαστος ίππος ή ημίονος ή βους αντιστοιχεί προς έναν τόννον φορτίου, έκαστον δε των λοιπών ζώων προς το εν τέταρτον (1/4) του τόννου φορτίου. 3.Δι’ όσα αντικείμενα δεν ενεργείται ζύγισις υπό των Τελωνειακών Αρχών κατά την εισαγωγήν ή εξαγωγήν, αλλά ταύτα αναφέρονται εις μονάδα όγκου, δια την εξεύρεσιν του εις τόννους βάρους αυτών πολλαπλασιάζεται ο όγκος επί το ειδικόν βάρος του εμπορεύματος. Κλάσμα τόννου υπερβαίνον το 50/100 αυτού υπολογίζεται ως ακέραιος τόννος, άλλως δεν λαμβάνεται υπ’ όψιν. 4.Τα τέλη υπολογίζονται επί του συνόλου των υποκειμένων εις φαρικά τέλη πράξεων μετά την κατά τας παρ. 1, 2, 3 του παρόντος αναγωγήν εκάστης κατηγορίας εις τόννους φορτίου. Άρθρ.35.-Η ισχύς του παρόντος Προεδρικού Διατάγματος άρχεται από της δημοσιεύσεώς του εις την Εφημερίδα της Κυβερνήσεως. Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. (Ακολουθούν υποδείγματα Ιατρικής γνωματεύσεως, Υπευθύνου Δηλώσεως, Υπηρεσιακού σημειώματος, Αιτήσεων, Δηλώσεων, Υπολογισμού φαρικών, τελών, Αποδείξεως και Αναλυτικού Πίνακος Τελών). 20.Ε.γ.11 Φαρικά Τέλη Άρθρον 5. Υπολογισμός χωρητικότητος πλοίων. 1.Η καθαρά χωρητικότης των ελληνικών πλοίων, επί της οποίας υπολογίζονται τα φαρικά τέλη, εξάγεται εκ του πρωτοκόλλου καταμετρήσεως αυτών. Προκειμένου περί πλοίων υπό ξένην σημαίαν, ισχύει το αυτό εφ’ όσον τα υπό του Κράτους, ούτινος την σημαίαν φέρουν, εκδιδόμενα πρωτόκολλα καταμετρήσεως αναγνωρίζονται, υπό τον όρον της αμοιβαιότητος, εν Ελλάδι. 2.Εις πάσαν άλλην περίπτωσιν, η χωρητικότης εξάγεται δια της εφ’ άπαξ καταμετρήσεως του πλοίου κατά τους εν Ελλάδι ισχύοντας κανόνας, επί τη καταβολή των νομίμων τελών καταμετρήσεως. 3.Εάν η καθαρά χωρητικότης του πλοίου αλλοιωθή συνεπεία μετασκευών ή ανακαταμετρήσεως κατά το χρονικόν διάστημα της ισχύος καταβληθέντων φαρικών τελών, το πλοίον υποχρεούται εις επί πλέον καταβολήν ή δικαιούται εις την ανάληψιν της διαφοράς δια το από της βεβαιώσεως της μεταβολής και εντεύθεν μη δεδουλευμένον χρονικόν διάστημα. 4.Κλάσμα κόρου υπερβαίνον το 50% αυτού υπολογίζεται ως ακέραιος κόρος, άλλως δεν λαμβάνεται υπ’ όψιν. Σελ. 364,02(ζ) Τεύχος 616-Σελ. 122 ΚΕΦΑΛΑΙΟΝ Β΄ ΚΑΤΑΒΑΛΛΟΜΕΝΑ ΦΑΡΙΚΑ ΤΕΛΗ Άρθρον 6. Φαρικά τέλη Εσωτερικού – Εξωτερικού. 1.Φαρικά τέλη εσωτερικού καταβάλλονται εφ’ όσον το ενεργούν πράξεις υποκειμένας εις φαρικά τέλη πλοίον εκτελεί πλόας μεταξύ Ελληνικών μόνον λιμένων και δεν επεκτείνει τούτους εις την αλλοδαπήν. 2.Φαρικά τέλη εξωτερικού καταβάλλονται εφ’ όσον το ενεργούν πράξεις υποκειμένας εις φαρικά τέλη πλοίον καταπλέει εις ελληνικόν λιμένα προερχόμενον εκ της αλλοδαπής ή εξ άλλου ελληνικού λιμένος με αρχικήν όμως προέλευσιν εκ λιμένος της αλλοδαπής ή αποπλέει εξ ελληνικού λιμένος προοριζόμενον δια την αλλοδαπήν ή δι’ άλλον ελληνικόν λιμένα με τελικόν προορισμόν λιμένα της αλλοδαπής. Άρθρον 7. Φαρικά τέλη πλοίων μέχρι 1.000 κόρων ισχύος 30 ημερών. 1.Ελληνικά και προς ελληνικά εξομοιούμενα ξένα πλοία, καθαράς χωρητικότητος μέχρι και 1.000 κόρων, καταβάλλουν φαρικά τέλη διαρκείας τριάκοντα (30) ημερών, εσωτερικού μεν είκοσι πέντε εκατοστά της δρχ. (0,25), εξωτερικού δε, τέσσαρας δρχ. και πεντήκοντα εκατοστά της δρχ. (4,50) κατά κόρον καθαράς χωρητικότητος. 2.Τα τέλη ταύτα καλύπτουν ανεξαρτήτως του ύψους των, εμπορικάς πράξεις ενεργουμένας εντός τριάκοντα (30) ημερών, μετρουμένας ημερολογιακώς από του αρχικού κατάπλου, είτε το πλοίον παραμένει εις τον αυτόν ελληνικόν λιμένα είτε ήθελεν εν συνεχεία καταπλεύσει εις έτερον ελληνικόν λιμένα υπό τον όρον, ότι δεν προσήγγισε κατά το χρονικόν αυτό διάστημα εις λιμένα της αλλοδαπής, εξαιρουμένης της προσεγγίσεως λόγω ανωτέρας βίας. 3.Παρερχομένης της προθεσμίας των τριάκοντα (30) ημερών, εφ’ όσον συνεχίζονται αι υποκείμεναι εις φαρικά τέλη πράξεις του πλοίου, οφείλονται νέα φαρικά τέλη ανάλογα προς το μέγεθος των πράξεων των ενεργουμένων μετά την εκπνοήν της προθεσμίας ταύτης ή νέα τοιαύτα ισχύος τριάκοντα ημερών. Άρθρον 8. Φαρικά τέλη άνω των 1.000 κόρων ισχύος 30 ημερών. 1.Ελληνικά και προς Ελληνικά εξομοιούμενα ξένα πλοία, καθαράς χωρητικότητος άνω των 1.000 κόρων, φορτοεκφορτώνοντα εις ελληνικόν λιμένα φορτίον ίσον ή υπερβαίνον εις τόννους, το εν πέμπτον (1/5) του αριθμού των κόρων της καθαράς χωρητικότητος αυτών, καταβάλλουν δια φαρικά τέλη εσωτερικού μεν τεσσαράκοντα εξ εκατοστά της δρχ. (0,46) εξωτερικού δε οκτώ δρχ. και είκοσι οκτώ εκατοστά της δρχ. (8,28) κατά κόρον της καθαράς αυτών χωρητικότητος. 2.Αι διατάξεις των παρ. 2 και 3 του προηγουμένου άρθρου ισχύουν κατ’ αναλογίαν και εν προκειμένω. 20.Ε.γ.11 Φαρικά Τέλη Άρθρον 9. Κατά πράξιν τέλη πλοίων άνω των 1.000 κορών. 1.Ελληνικά και προς ελληνικά εξομοιούμενα ξένα πλοία, καθαράς χωρητικότητος άνω των 1.000 κόρων, φορτοεκφορτώνοντα εις ελληνικόν λιμένα φορτίον μικρότερον του 1/5 του αριθμού των κόρων της καθαράς αυτών χωρητικότητος, καταβάλλουν δια φαρικά τέλη, αναλόγως της παραυτών φορτοεκφορτωνομένης ποσότητος φορτίου εις τόννους, τα ακόλουθα: α)Εάν η ποσότης φορτίου είναι μικρότερα του 1/5 ουχί όμως του 1/10 του αριθμού των κόρων της καθαράς χωρητικότητος του πλοίου, καταβάλλουν εσωτερικού μεν είκοσι τρία εκατοστά της δρχ. (0,23), εξωτερικού δε τέσσαρας δρχ. και δέκα τέσσαρα εκατοστά (4,14) της δρχ. κατά κόρον της καθαράς χωρητικότητος του πλοίου. β)Εάν η ποσότης φορτίου είναι μικροτέρα του 1/10 ουχί όμως του 1/20 του αριθμού των κόρων της καθαράς χωρητικότητος του πλοίου, καταβάλλουν εσωτερικού μεν ένδεκα εκατοστά της δρχ. (0,11), εξωτερικού δε μίαν δραχμήν και ενενήκοντα οκτώ εκατοστά της δρχ. (1,98) κατά κόρον της καθαράς χωρητικότητος του πλοίου. γ)Εάν η φορτοεκφορτωνομένη ποσότης φορτίου είναι μικρότερα του ενός εικοστού (1/20) του αριθμού των κόρων της καθαράς χωρητικότητος του πλοίου, καταβάλλουν εσωτερικού μεν μίαν δραχμήν και ογδοήκοντα τέσσαρα εκατοστά της δραχμής (1,84), εξωτερικού δε τριάκοντα τρεις δρχ. και δώδεκα εκατοστά της δραχμής (33,12) κατά τόννον φορτοεκφορτωνομένου φορτίου. 2.Τα περί ων το παρόν άρθρον πλοία καταβάλλοντα εις τινα Ελληνικόν λιμένα τέλη κατά τα εδάφια (α) και (β) της προηγουμένης παραγράφου και ενεργούντα κατά τας επομένας του πρώτου κατάπλου 30 ημέρας και κατά το αυτό ταξείδιον νέας πράξεις υποκειμένας εις φαρικά τέλη εις ετέρους ελληνικούς λιμένας, χωρίς να προσεγγίσουν εν τω μεταξύ εις λιμένα της αλλοδαπής, πλην ανωτέρας βίας, απαλλάσσονται της καταβολής τελών δια ποσότητα φορτοεκφορτωνομένων φορτίων μέχρι συμπληρώσεως αντιστοίχως του ποσοστού (1/5) ή (1/10), δι’ ο κατέβαλον ήδη τέλη.